Kryptering af beskeder er nøglen, hvis du ønsker at sende og modtage e-mail trygt. Mens det at anvende en krypteret e-mailtjeneste kan hjælpe med at holde dine oplysninger sikret, kan du også tage yderligere sikkerhedsforanstaltninger for at holde dine data sikret.
Sikre kodeord er første forsvarslinje. Husk altid at bruge en blanding af bogstaver, tal og symboler. Kombinér store og små bogstaver og undgå genkendelige ord for at være på den sikre side. Brug altid et unikt kodeord.
Et andet trin er at bruge sikkehedsspørgsmål. Hvis dit kodeord kompromitteres, kan sikkerhedsspørgsmål tilføje endnu et lag af beskyttelse. Vær sikker på at svarene på spørgsmålene er falske og svære at gætte.
Secure Socket Layers (SSL) skaber en sikker forbindelse mellem en webserver og en browser. Du kan hurtigt undersøge om forbindelsen er sikker, ved at kontrollere webadressen. Hvis den starter med HTTPS og ikke HTTP, betyder det, at du arbejder i et sikkert miljø, med en aktiv SSL kryptering.
Brug to-faktor-godkendelse når det er muligt. Den bedste måde at sikre din e-mailkonto er at bruge to-faktor-godkendelse. Helst via en app som Google Authenticator appen. At bruge en to-faktor-godkendelse baseret på sms er mindre sikkert, da dit telefonnummer kan blive kapret.